Hereñuela

Hereñuela Arabako herri hustu baten izenetako bat da. 

1025. urteko Donemiliagako goldean Erenna toponimoa birritan agertzen da, lehenengo Ossingani barrutian eta gero Alfonze de Fornello barrutian. Bi Erenna horiek interpretatu dira lehenengoa herri hustu baten erreferentzia bezala eta bigarrena egungo Hereña herriaren izenaren aldaera zaharra bezala. Becerro Galicanoko kartografia prestatu zutenek lehenengo Erennari 187. zk. etiketa ezarri zioten eta gaztelaniaz "Eriñuela" ordaina eman zuten. Bigarren Erenna egungo Hereñarekin identifikatu zuten eta 218. zk. etiketarekin markatu.

Gerardo López de Gereñuk hipotesi honen alde egiten du eta adierazten du, tradizioaren arabera, Hereñuelako parrokiako bataiarri erromanikoa gaur egun Hereñako elizan dagoela. 

Hereana, 1257ko Jerónimo Aznarren kartan, Irinuela eta Iriñuela aldaerak ere dokumentatu dira.

Gereñuk gehitzen du oraindik ere XVIII. mendean Iriñuelako Adra Mariaren ermita zutik zegoela eta ematen ditu, gero, Heriñuela toponimoaren beste lekukotasun batzuk.

 Erreferentziak 

Kategoria:Erriberagoitiko herriak
Kategoria:Arabako herri hustuak
Kategoria:Euskal Herriko erorkiak
Kategoria:Donemiliagako goldean aipatuak